《偶成寄王德甫》
宋代·何梦桂

休休万事总归休，犹占青山对白头。
籁寂乾坤机落落，境忘身世梦悠悠。
孤云野水辽天鹤，明月清风露地牛。
此意不知谁会得，一声铁笛万山秋。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。